2020. gada 13. oktobrī Noteikumi Nr. 624

Rīgā (prot. Nr. 61 20. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

39. panta pirmo un otro daļu un

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu un

6.1panta otro daļu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A. nr.) šādus grozījumus:

1.1. svītrot 6.2.8. apakšpunktā vārdus "amatiermākslu un interešu izglītības";

1.2. papildināt 6.3.1apakšpunktu aiz vārda "transportlīdzeklī" ar vārdiem "transportlīdzekļa vadītāji, kuri nav atdalīti ar fizisku barjeru no pasažieriem, kā arī";

1.3. papildināt noteikumus ar 6.3.2 apakšpunktu šādā redakcijā:

"6.3.2 no 2020. gada 14. oktobra līdz 6. novembrim apmeklētāji (izņemot bērnus līdz 13 gadu vecumam), darbinieki, kuri no apmeklētājiem nav nodalīti ar fizisku barjeru (izņemot reliģisko organizāciju garīgo un kalpojošo personālu, kas notur dievkalpojumu savu pienākumu ietvaros), lieto mutes un deguna aizsegus kultūrvietās un izstāžu norises vietās, tirdzniecības vietās, sabiedriskā transporta pakalpojuma sniegšanas vietās (dzelzceļa stacijās, autoostās, lidostā u. tml.) un reliģiskās darbības veikšanas vietās, ja šajās vietās netiek rīkots pasākums;";

1.4. aizstāt 14. punktā vārdu "Pasākumu" ar vārdiem "Publisku pasākumu";

1.5. papildināt noteikumus ar 14.1 punktu šādā redakcijā:

"14.1 Privātos pasākumos no 2020. gada 17. oktobra līdz 2020. gada 31. decembrim vienlaikus uzturas ne vairāk kā:

14.11.  30 cilvēku iekštelpās;

14.12.  300 cilvēku ārtelpās.";

1.6. svītrot 16.2 punktā vārdu "publiskus";

1.7. aizstāt 20.3.2 apakšpunktā vārdu "astoņiem" ar vārdu "četriem";

1.8. izteikt 24. punktu šādā redakcijā:

"24. Kultūras, sporta, izklaides un reliģiskās darbības veikšanas vietas, kā arī sabiedriskās ēdināšanas vietas darbu uzsāk ne agrāk kā plkst. 6.00 un beidz ne vēlāk kā plkst. 24.00. Sabiedriskās ēdināšanas vietas pēc plkst. 24.00 drīkst izsniegt ēdienu tikai līdzņemšanai.";

1.9. papildināt noteikumus ar 27.1.4. apakšpunktu šādā redakcijā:

"27.1.4. no 2020. gada 26. oktobra līdz 30. oktobrim izglītības iestādēs, izņemot sociālās korekcijas izglītības iestādi "Naukšēni", vispārējās pamatizglītības programmas un vispārējās vidējās izglītības programmas apguve 7.–12. klasē notiek attālināti;";

1.10. aizstāt 27.2.1. apakšpunktā vārdus "programmas kursa vai moduļa daļu" ar vārdiem "programmu vai tās daļu";

1.11. izteikt 27.2.1.3. un 27.2.1.4. apakšpunktu šādā redakcijā:

"27.2.1.3. ja koledžai vai augstskolai, studējošam vai darbiniekam Slimību profilakses un kontroles centrs noteicis obligātus pretepidēmijas pasākumus. Šādā gadījumā koledža vai augstskola nekavējoties informē Izglītības kvalitātes valsts dienestu, ka koledžai vai augstskolai noteikti šajā apakšpunktā minētie obligātie pretepidēmijas pasākumi;

27.2.1.4. ja pašvaldības administratīvajā teritorijā, kur atrodas koledža vai augstskola, vai teritorijās, ar ko tā robežojas, novērojams Covid-19 infekcijas izplatības pieaugums vai saglabājas augsti infekcijas izplatības rādītāji atbilstoši Slimību profilakses un kontroles centra sniegtajai informācijai. Šādā gadījumā koledža vai augstskola nekavējoties informē Izglītības kvalitātes valsts dienestu, ka tā mācības īsteno attālināti;";

1.12. papildināt noteikumus ar 27.5 punktu šādā redakcijā:

"27.5 No 2020. gada 17. oktobra līdz 2020. gada 6. novembrim interešu izglītības un profesionālās ievirzes izglītības programmu apguve notiek attālināti (izņemot sporta un izglītības iestādes, kurās vienlaikus ar vispārējās pamatizglītības vai vispārējās vidējās izglītības programmu īsteno arī profesionālās ievirzes izglītības programmu). Arī amatiermākslas kolektīvi (tai skaitā kori, orķestri, tautas mūzikas ansambļi, deju un citi tautas mākslas kolektīvi) izglītības programmas apguves vai mēģinājumu procesu īsteno attālināti vai klātienē tikai individuāli, kā arī nerīko aktivitātes un publiskus un privātus pasākumus (tai skaitā nedodas uz citu pašvaldību administratīvajām teritorijām), kuros piedalās izglītojamie un personas no citas grupas, klases vai kolektīva.";

1.13. svītrot 28. punkta otro teikumu;

1.14. papildināt noteikumus ar 31.1 punktu šādā redakcijā:

"31.1 No 2020. gada 17. oktobra līdz 2020. gada 6. novembrim sporta treniņi (nodarbības) tiek organizēti ārtelpās, individuāli vai attālināti. Organizējot grupu sporta treniņus (nodarbības) ārtelpās, neizmanto ģērbtuves. Minētais ierobežojums nav attiecināms uz Latvijas pieaugušo izlases, Latvijas Olimpiskās vienības un Latvijas Paralimpiskās vienības sportistu, kā arī komandu sporta spēļu augstāko līgu komandu sporta treniņiem pieaugušajiem.";

1.15. papildināt III nodaļu ar 32.6 punktu šādā redakcijā:

"32.6 No 2020. gada 17. oktobra līdz 2020. gada 6. novembrim aizliegts organizēt sporta pasākumus. Minētais aizliegums nav attiecināms uz starptautiskajiem sporta pasākumiem, kā arī komandu sporta spēļu augstāko līgu komandu sporta sacensībām pieaugušajiem."

2. Šo noteikumu 1.7. un 1.8. apakšpunkts stājas spēkā 2020. gada 17. oktobrī.

Ministru prezidents A. K. Kariņš

Veselības ministre I. Viņķele